Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5156

1. Elsődleges légiközlekedési törvényhozás 1.1 A járató állama léptessen érvénybe és alkalmazzon olyan törvényt, amely képessé teszi az államot a polgári légiközlekedés szabályozására a Polgári Légiközlekedési Hatóság (CAA), vagy erre a célra létrehozott azonos szervezet bevonásával. A törvény jogosítsa fel a Hatóságot az állam felülvizsgálati tevékenységének végrehajtására. A törvény tegye lehetővé előírások kiadását, a járatók tanúsítását és folyamatos felügyeletét, és határozat meghozatalát a Hatóság által megállapított biztonsági ügyekben. Megjegyzés: A jelen Függelékben használatos Hatóság kifejezés megfelel a Polgári Légiközlekedési Hatóságnak, valamint a felügyelőket és az állományt magába foglaló azonos szervezeteknek. 1.2 A járató állama biztosítsa, hogy az állam törvényei írják elő a járatók számára azt a követelményt, hogy a Hatóság hozzáférhessen a járatók személyi állományához, légijárműveihez, üzemeltetéséhez és létesítményeihez valamint a nyilvántartásokhoz a a tanúsítások és a folyamatos felülvizsgálatok céljából. Megjegyzés: Azon rendszer kritikus elemeire vonatkozó útmutató, amely képessé teszi az államot az üzemeltetés ellenőzésében, tanúsításában és folyamatos felülvizsgálatában viselt felelősségének gyakorlására, a Biztonsági Felülvizsgálati Kézikönyvnek (Doc 9734) az Állami Biztonsági Felülvizsgálati Rendszer Létrehozása és Irányítása című A. részében, az Üzemeltetés Felügyeleti, Jogosítási és Folyamatos Ellenőrzési Eljárások Kézikönyvben (Doc 8335) és a Légialkalmassági Kézikönyvben (Doc 9760) található.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes